SYNEX ไหลลง 6.56% หลังงบ Q2/59 หดตัว กูรูแนะนำ “ซื้อ”
SYNEX ไหลลง 6.56% หลังงบ Q2/59 หดตัว ณ เวลา 11.05 น. ราคาอยู่ที่ 5.70 บ. ลบ 0.40 บ. หรือ 6.56% ด้วยมูลค่าซื้อขาย 29.23 ลบ. โดยบล.ดีบีเอส วิคเคอร์ส (ประเทศไทย) แนะนำ "ซื้อ" ใช้ราคาพื้นฐานปี 60 ได้ราคาเป้าหมายที่ 6.95 บ.
10 ส.ค. 2559

ผู้สื่อข่าวรายงาน ราคาหุ้นบริษัท ซินเน็ค (ประเทศไทย) จำกัด (มหาชน) หรือ SYNEX ณ เวลา 11.05 น. ราคาอยู่ที่ 5.70 บาท ลบ 0.40 บาท หรือ 6.56% ด้วยมูลค่าซื้อขาย 29.23 ล้านบาท
บล.โกลเบล็ก ระบุในบทวิเคราะห์ฯว่า บมจ.ซินเน็ค (ประเทศไทย) หรือ SYNEX ราคาเหมาะสม 5.60 บาท รายงานกำไรสุทธิไตรมาส 2/59 ที่ 81.15 ล้านบาท ลดลง 6% จากปีก่อน และลดลง 18% จากไตรมาสก่อน ซึ่งคิดเป็น 47% ของประมาณการกำไรทั้งปีที่ 380 ล้านบาท
ทั้งนี้ ฝ่ายวิจัยยังคงประมาณการเนื่องจากมีมุมมองว่ากำไรในช่วงครึ่งปีหลังจะดีขึ้นจากปัจจัยฤดูกาล ทั้งนี้ บริษัทประกาศจ่ายปันผล 0.1 บาท XD 23 ส.ค.
ด้าน บล.ดีบีเอส วิคเคอร์ส (ประเทศไทย) คงแนะ “ซื้อ” หุ้น SYNEX ใช้ราคาพื้นฐานในปี 60 โดยใช้ PER ที่ 12.2 เท่า ได้ราคาเป้าหมายที่ 6.95 บาท ผลประกอบการไตรมาส 2/59 มีกำไรสุทธิ 81.1 ล้านบาทลดลง 18% จากไตรมาสก่อน เป็นผลทางด้านฤดูกาลจากวันหยุด และลง 6% จากปีก่อน จากฐานที่สูงในปี 58 ที่ 86.35 ล้านบาท
ขณะที่อัตรากำไรขั้นต้นยังเพิ่มขึ้นต่อเนื่อง ไตรมาสนี้อัตรากำไรขั้นต้นอยู่ที่ 4.84% เพิ่มขึ้นจาก 4.81% ใน 1Q59 แต่ลดลงจาก 5.02% ใน 2Q58 โดยเรายังคงประเมินอัตรากำไรขั้นต้นทั้งปีเฉลี่ยยังอยู่ที่ระดับ 5% 
 
 